stanford-oval/wikipedia huggingface dataset:
Erich Pommer

Ufa-yhtiön tuotantopäällikkö Erich Pommer ja Carl Zuckmayer (kesk.) sekä Emil Jannings vuonna 1929.
Erich Pommer (20. heinäkuuta 1889 Hildesheim, Saksan keisarikunta – 8. toukokuuta 1966 Los Angeles, Kalifornia, Yhdysvallat) oli saksalaissyntyinen elokuvatuottaja. Hän tuotti useita Saksassa tehtyjä mykkäelokuvan klassikoita.
Pommer perusti oman tuotantoyhtiönsä, Declan, ensimmäisen maailmansodan jälkeen. Hän palkkasi useita nuoria kykyjä, kuten elokuvaohjaaja Fritz Langin ja käsikirjoittaja Carl Mayerin. Pommer tuotti Declalla impressionistisen klassikon Tri Caligarin kabinetin. Vuonna 1922 Pommerin Decla yhdistyi Ufa-tuotantoyhtiön kanssa. Ufalla Pommer tuotti mm. F. W. Murnaun Fantomin, Viimeisen miehen ja Tartuffen, Langin Nibelungen laulun ja Metropoliksen, Josef von Sternbergin Sinisen enkelin ja Ewald André Dupont Varieteen.
Kun Hitler nousi valtakunnankansleriksi, Pommer jätti Ufan ja siirtyi Fox Filmsin Euroopan-osastolle, jossa hänen ensimmäinen elokuvansa oli Max Ophülsin ohjaama Capri-linnan vanki. Foxin Sidney Kent toi Pommerin Yhdysvaltoihin 1934, mutta hän jäi työttömäksi, kun Fox ja 20th Century yhdistyivät vuotta myöhemmin. Pommer teki seuraavaksi sopimuksen kahden Alexander Kordan elokuvan tuottamisesta.
Kun Pommer oli tuottanut Kordan elokuvat, hän perusti jälleen oman tuotantoyhtiönsä Mayflower Picturesin yhdessä Charles Laughtonin kanssa. Jamaica Innin rannikkorosvot -elokuvaan (1938) Pommer löysi 18-vuotiaan Maureen O'Haran, jonka kanssa teki henkilökohtaisen seitsemän vuoden sopimuksen. Sen jälkeen kun Pommer hajotti yhtiönsä, hän myi O'Haran sopimuksen RKO Picturesille. Pommer joutui lopettamaan uransa 1940-luvun alussa huonon terveytensä takia. Yhdysvaltain hallitus palkkasi hänet kuitenkin vielä 1946 herättämään uudelleen henkiin Saksan elokuvateollisuutta sodan jälkeen. Pommer tuotti vielä muutamia elokuvia, mutta nämä eivät saaneet suurta mainetta hänen aiempien tuotantojensa tapaan.
Aiheesta muualla

Wikimedia Commonsissa on kuvia tai muita tiedostoja aiheesta .
Erich Pommer Internet Movie Databasessa. (englanniksi)
Erich Pommer Elonetissä.
Flaperon

Boeing 777:n flaperon.
Flaperon on lentokoneen siiven ohjainpinta, joka yhdistää hitaamman lentonopeuden lentoonlähdössä ja laskeutumisessa mahdollistavien laskusiivekkeiden (engl. flaps) ja koneen kallistamiseen käytettyjen siivekkeiden (ailerons) toimintoja. Flaperonit nousevat ja laskevat erikseen lentäjien ohjainkomentojen mukaan, kuten siivekkeet, mutta ne voidaan myös laskea symmetrisesti laskusiivekkeiden tapaan. Niitä voidaan käyttää molempiin tarkoituksiin samanaikaisesti. Flaperonien käyttö erillisten siivekkeiden ja laskusiivekkeiden sijaan voi vähentää lentokoneen kokonaispainoa.
Flaperoneja käytettiin monissa toisen maailmansodan aikaisissa lentokoneissa, muun muassa Stuka-syöksypommittajissa. Sittemmin flaperoneja on käytetty lähinnä pienkoneissa, mutta myös esimerkiksi Boeing 777:ssa on flaperonit.
Aiheesta muualla

Kuvia tai muita tiedostoja aiheesta Flaperon Wikimedia Commonsissa
Fashion (Ninjan kappale)

| ”Fashion” Ninja |
| --- | --- | --- |

Singlen tiedot
 Albumilta: I Don’t Play Guitar
 Julkaistu: 29. maaliskuuta 2006
 Tuottaja(t): Marcus Granberg Patric Sarin
 Tyylilaji: pop
 Kesto: 03.07
 Levy-yhtiö: Pop Yhtiö Oy
Ninjan muut singlet
|   | ”Fashion” 2006 | ”Hush Hush” 2006 |
"Fashion" on malli Ninja Sarasalon ensimmäinen single, jonka hän julkaisi Ninja-taiteilijanimellä 29. maaliskuuta 2006. Kappaleen ovat säveltäneet, sanoittaneet ja tuottaneet Marcus Granberg ja Patric Sarin.
Kappale nousi Suomen singlelistalle kolmeksi viikoksi. Toisella listaviikollaan se nousi listan ensimmäiseksi. Rumba-lehdessä vuosina 1992–2007 julkaistulla levymyynnin ja radiosoiton yhdeksi hittilistaksi yhdistäneellä Top 50 Hitit -listalla ”Fashion” nousi kahdeksanneksi.
Kappaleesta on julkaistu Miikka Lommin ohjaama musiikkivideo, joka sai kunniamaininnan Oulun musiikkivideofestivaaleilla vuonna 2006.
Kappaleet

Fashion – 3.07
Fashion (Video) – 3.09
Fashion – 3.07
Fashion (The Blush: Do As You Told Remix) – 4.51
Listasijoitukset

| Lista | Paras sijoitus |
| --- | --- |
Suomen virallinen singlelista: 1
Rumba Top 50: 8
GR 8

GR 8 on kaasurikas epäsäännöllinen kääpiögalaksi Neitsyen tähdistössä. Sen etäisyyden Maasta arvioitiin vuonna 1995 olevan 7,9 miljoonaa valovuotta. On arvioitu, että galaksi kuuluu Paikalliseen ryhmään, mutta asiasta ei olla varmoja. GR 8 löydettiin Lickin tähtitornissa, San Joséssa, Kaliforniassa.
From the Beginning to the End

| From the Beginning to the End Carl Finer |
| --- | --- | --- |

Studioalbumin tiedot
 Julkaistu: 26. elokuuta 2009
 Formaatti: CD
 Tuottaja(t): Carl Finer
 Tyylilaji: hip hop
 Levy-yhtiö: Helsinki Freedom Records
From the Beginning to the End on virolaisen rap-artisti Carl Finerin esikoisalbumi, joka julkaistiin 26. elokuuta 2009.
Kappaleet

Dreams
North Side
Strapped Up
My House
Remember (mukana Ambizionz)
Waiting So Long
Outrageous (mukana Janely)
Hypnotized
You're Mine
Can't Seem to Say No
Why?
Arvostelut

Tuoreet Platat:
Euroopankillit

| Euroopankillit |
| --- | --- |
 Espanjankilli (Valencia hispanica)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Hammaskarppikalat Cyprinodontiformes
Alalahko::  Cyprinodontoidei
Heimo::  Euroopankillit Valenciidae  Parenti, 1981
Suku::  Valencia  Myers, 1928
Katso myös
   Euroopankillit Wikispeciesissä   Euroopankillit Commonsissa 
Infobox OKNimi-testi OK: 
Euroopankillit (Valenciidae) on hammaskarppikalojen lahkon heimo. Siihen kuuluu vain yksi suku ja sen kaksi lajia, espanjankilli (Valencia hispanica) ja korfunkilli (Valencia letourneuxi), jotka molemmat ovat äärimmäisen uhanalaisia. Espanjankillin kanta oli vuonna 2006 pienentynyt yli 80 prosenttia edellisten kymmenen vuoden aikana. Euroopankillit elävät makeassa vedessä Välimeren ympäristössä.
Aiheesta muualla

Family Valenciidae (peilipalvelin) FishBase. Froese, R. & Pauly, D. (toim.).  (englanniksi)
Fashion (Hanoi Rocksin kappale)

| ”Fashion” Hanoi Rocks |
| --- | --- | --- |

Singlen tiedot
 Albumilta: Street Poetry
 Julkaistu: 16. toukokuuta 2007
 Tuottaja(t): Hanoi Rocks
 Tyylilaji: rock, hard rock, sleaze rock, glam punk
 Kesto: 06.05
 Levy-yhtiö: Wolfgang Records
Hanoi Rocksin muut singlet
| ”Back in Yer Face” 2005 | ”Fashion” 2007 | ”This One’s for Rock’n’Roll” 2007 |
Fashion on 16. toukokuuta Suomessa ja muualla Euroopassa sekä Japanissa 21. kesäkuuta 2007 ilmestynyt Hanoi Rocksin single, järjestysnumerossaan kuudestoista. Single on albumilta Street Poetry, joka julkaistiin 5. syyskuuta 2007. Kappaleet on nauhoitettu Seawolf Studios -studioilla Suomenlinnassa, Helsingissä maalis-huhtikuussa 2007.
Single nousi suoraan Suomen virallisen singlelistan ensimmäiseksi 23. toukokuuta 2007 viikolla 20.
Single sisältää Fashion-kappaleen lisäksi cover-version Billy Bremnerin alun perin levyttämästä kappaleesta "Trouble Boys". Lisäksi single sisältää Kusti ja Jaakko Mannisen ohjaaman "Fashion"-musiikkivideon ja live-videon vanhasta Hanoi Rocks-hitistä "Boulevard of Broken Dreams". Jälkimmäinen nauhoitettiin 3. maaliskuuta 2007 Nosturissa, Helsingissä.
Kappaleentekijä-kitaristi Andy McCoyn mukaan tulevan albumin kaikki kappaleet ovat singleainesta, mutta Fashion sattui olemaan albumin ensimmäinen valmis kappale. "Trouble Boys" ei löydy uudelta albumilta.
Singlen kansi on ensimmäinen julkaisu, jossa on kuvattuna Hanoi Rocksin nykyinen kokoonpano. Samalla se on ensimmäinen kerta uudelleensyntyneen Hanoi Rocksin aikana, kun levyn kannessa esiintyvät muutkin kuin nykyisen Hanoi Rocksin perustajahenkilöt Michael Monroe ja Andy McCoy.
Kappaleet

Fashion – 3.18
Trouble Boys – 2.49
Fashion (video)
Boulevard of Broken Dreams (video)
Kokoonpano

Michael Monroe – laulu
Andy McCoy – sähkökitara, laulu
Conny Bloom – sähkökitara, laulu
Andy Christell – bassokitara, laulu
Lacu – rummut, laulu
Flandersin perhe

Flandersin perhe on kuvitteellinen perhe animaatiosarjassa Simpsonit. Flandersit ovat innokkaita kristittyjä ja asuvat Simpsonin perheen naapurissa Springfieldin Evergreen Terracella. Flandersin perheeseen kuuluvat perheen isä Ned Flanders, hänen edesmennyt vaimonsa Maude sekä heidän lapsensa Rod ja Todd Flanders. Flandersien perheyritys on Springfieldin ostoskeskuksessa toimiva vasenkätisten tuotteita myyvä Vasuri-niminen kauppa (Leftorium). Perhe on uskovainen, ja erityisesti Ned menee uskossaan usein äärimmäisyyksiin.
Perhe

Ned Flanders, isä (ääninäyttelijä Harry Shearer)
Maude Flanders, äiti (kuollut 11. tuotantokaudella, ääninäyttelijä Maggie Roswell)
Rod Flanders, vanhin lapsi (ääninäyttelijä Pamela Hayden)
Todd Flanders, nuorin lapsi (ääninäyttelijä Nancy Cartwright)
Edna Krabappel, Nedin toinen vaimo (kuollut 25. tuotantokaudella, ääninäyttelijä Marcia Wallace)
Mona/Capri Flanders, Nedin taiteilijaäiti (ääninäyttelijä Pamela Hayden)
Ned Flanders Sr., Nedin taiteilijaisä (ääninäyttelijä Harry Shearer)
Flandersin isoäiti (oletettavasti kuollut ennen sarjan nykyhetkeä, ääninäyttelijä Yeardley Smith)
Suuri joukko Flandersin suvun jäseniä eri puolilta maailmaa nähtiin 7. tuotantokauden jaksossa ”Lempilammas”, kun Ned järjesti pihallaan sukukokouksen.
Simpsonien hahmot
| --- | --- |
Simpsonit ja sukulaiset:   Homer Simpson  Marge Simpson  Bart Simpson  Lisa Simpson  Maggie Simpson  Abraham Simpson  Patty ja Selma Bouvier 
Kaupungin väkeä:   Ned Flanders  Maude Flanders  professori Frink  Barney Gumble  tohtori Hibbert  Lionel Hutz  pastori Lovejoy  Hans Moleman  Apu Nahasapeemapetilon  pormestari Quimby  tohtori Nick  Sarjakuvahemmo  Agnes Skinner  Cletus Spuckler  Moe Szyslak  poliisipäällikkö Wiggum 
Springfieldin ydinvoimala:   Montgomery Burns  Carl Carlson  Lenny Leonard  Waylon Smithers 
Perheet:   Simpsonin perhe  Flandersin perhe  Van Houtenin perhe 
Springfieldin ala-asteen henkilökuntaa ja oppilaita:   ylitarkastaja Chalmers  Jimbo Jones  Edna Krabappel  Otto Mann  Nelson Muntz  Martin Prince  Sherri ja Terri  rehtori Skinner  Milhouse Van Houten  Ralph Wiggum  talonmies Willie 
Julkkikset:   Kent Brockman  Hassu-klovni  Troy McClure  Rainier Wolfcastle 
Vakiokonnat:   Läski-Tony  Kang ja Kodos  Sideshow Bob  Snake 
Muut:   Jebediah Springfield  Pukin pikku apuri  Tikku ja Takku
Tales from the Grave in Space

| Tales from the Grave in Space Gama Bomb |
| --- | --- | --- |

Studioalbumin tiedot
 Äänitetty : syys–lokakuu 2009, Grindstone Studios, Suffolk
 Julkaistu: 5. marraskuuta 2009
 Formaatti: CD, LP
 Tuottaja(t): Scott Atkins
 Tyylilaji: thrash metal, crossover thrash
 Kesto: 30.56
 Levy-yhtiö: Earache
Gama Bombin muut julkaisut
| Citizen Brain 2008 | Tales from the Grave in Space 2009 | The Terror Tapes 2013 |
Tales from the Grave in Space on irlantilaisen thrash metal -yhtye Gama Bombin kolmas studioalbumi. Se oli myös ensimmäisiä levy-yhtiölle kiinnitetyn yhtyeen internetin kautta ilmaiseksi ladattavia albumeita. Albumi julkaistiin digitaalisena 5. marraskuuta 2009 sekä vinyylilevynä 25. tammikuuta 2010.
Albumin rajoitettu kahden cd:n painos sisältää bonus-EP:n Half Cut. Viiden kappaleen EP sisältää albumin aikaan ja sen jälkeen äänitettyä materiaalia.
Kappaleet

Slam Anthem – 2.34
New Eliminators of Atlantis B.C. – 3.05
Three Witches – 2.39
Last Ninjas Unite – 2.16
Escape from Scarecrow Mountain – 2.35
Mussolini Mosh – 1.12
We Respect You – 2.28
Apocalypse 1997 – 2.32
Return to Blood Castle – 2.43
Polterghost – 2.50
Skeletron – 3.08
Mummy Invasion – 2.48
Kappaleet > Half Cut

Cellar Dweller – 2.08
Deep Red – 2.56
Curry Chip – 0.47
Welcome Back to Life – 2.12
Exhumed Maniac – 3.23
Kokoonpano

Philly Byrne – laulu
Domo Dixon – kitara, muu laulu (kappale 7)
Luke Graham – kitara
Joe McGuigan – bassokitara, taustalaulu
Paul Caffrey – rummut
Kokoonpano > Muut tekijät

Scott "Walkers Sensations" Atkins – tuottaja, miksaaja, masteroija
Morgan Dunne – äänittäjä
Jeff Jordan – kansikuva
Rory McGuigan – design
Ruth Medjber – valokuvat
Arviot

Kerrang!:
Allmusic:
Aiheesta muualla

Albumi Tales from the Grave in Space Encyclopaedia Metallum -sivustolla (englanniksi)
Tales from the Grave in Space discogs.com -sivustolla
Frictional Games

| Frictional Games |
| --- | --- |
Yritysmuoto:  yksityinen
Perustettu:  2006
Kotipaikka:   Helsingborg, Ruotsi
Tuotteet:  videopelit
Kotisivu:  frictionalgames.com
Infobox OKVirheellinen NIMI-arvo: 
Yhtiön toinen johtohenkilö Thomas Grip vuonna 2016.
Frictional Games on ruotsalainen videopelien kehittämiseen keskittynyt yritys. Vuonna 2006 perustettu yritys sijaitsee Helsingborgissa, Ruotsissa. Yrityksen johtohenkilöitä ovat Thomas Grip ja Jens Nilsson. Muita yrityksen avainhenkilöitä ovat Mikko Tarmia, joka vastaa musiikista ja Tom Jubert, joka vastaa tarinan suunnittelusta.[lähde? ] Penumbra Overturen Linux- ja Mac OS X -käännökset on tehnyt Edward Rudd.
Frictional Games on kehittänyt Penumbra-pelisarjan, julkaissut ja kehittänyt Amnesia: The Dark Descent -pelin, sekä julkaissut sen jatko-osan, Amnesia: A Machine for Pigsin. Studion uusin pelijulkaisu on scifi-kauhupeli Soma. Yrityksen pelit ovat olleet lajityypiltään seikkailu- ja selviytymiskauhupelejä, mutta he ovat myös avoinna muille lajityypeille ja ideoille.
Aiheesta muualla

Yrityksen verkkosivut
Terike Haapoja

Terike Haapoja (s. 1974) on suomalainen kuvataiteilija ja teatterintekijä.
Haapoja on valmistunut Kuvataideakatemiasta vuonna 2006 kuvataiteen maisteriksi ja valmistelee tohtorintutkintoa. Hän on valmistunut myös Teatterikorkeakoulun  esitystaiteen ja -teorian koulutusohjelmasta teatteritaiteen maisteriksi 2004 ja opiskellut Teatterikorkeakoulussa myös valosuunnittelua, josta hän on suorittanut alemman tutkinnon. Haapoja on opiskellut ulkomailla Krakovan taideakatemiassa vuosina 1998–1999 ja Berliinissä Hochschule der Künstessä vuonna 2000. Haapoja valittiin yhdessä Antti Laitisen kanssa edustamaan Suomea vuoden 2013 Venetsian biennaalissa.
Haapojan teoksia on muun muassa Oulun taidemuseossa, Valtion taidekokoelmassa ja Helsingin kaupungin taidemuseossa.
Videoteokset

Haapoja käyttää videotaiteessaan teknisiä kuvantamiskeinoja näyttämään luonnollisen maailman ilmiöitä. Teoksessa Entropy (2004) on lämpökamerakuvaa kuolleen hevosen jäähtyvästä ruumiista, joka on editoitu 9 tunnista 25 minuuttiin.
Haapojan töissä teknisen välineen etäännyttävä vaikutus on suhteessa kohteiden fyysisyyteen ja aiheisiin liittyviin eettisiin kysymyksiin. Kuvaa tuottavat laitteet on pitkälti automatisoitu ja niiden tuottama jälki on suunniteltu muuhun kuin kuvataiteen käyttöön, kuten lääketieteelliseen kuvantamiseen tai viestintäteknologiaan.
Toisten historia

Vuonna 2012 Haapoja aloitti kirjailija ja näytelmäkirjailija Laura Gustafssonin kanssa taiteellistieteellisen Toisten historia -hankkeen, jossa tutkitaan maailmanhistoriaa eläinten näkökulmasta. Projekti sisältää näyttelyitä, seminaareja, tekstejä ja interventioita, joita tekijät esittelevät projektin blogissa. Vuoden 2013 lopulla hankkeeseen kuuluva Naudan Historian Museo -näyttely oli esillä Helsingin Kaapelitehtaalla. Sen tarkoitus on kertoa historiaa jonkun muun eläimen kuin ihmisen näkökulmasta.
Haapoja ja Gustafsson saivat projektista mediataiteen valtionpalkinnon 2016.
Seinäjoen taidehallissa vuonna 2021 esillä olleessa näyttelyssä Haapoja ja Gustafsson esittelivät maailman lihateollisuutta ja suomalaisia sikoja. Taiteilijapari tunnettiin eläinten oikeuksien puolustajina ja lihatalouden kriitikkoina. Siat-näyttelyssä oli esillä kolme teosta. Ääni-installaatiossa Odotustila – Waiting Room toistettiin sikojen ääntelyä viimeisenä elossaoloyönään ennen teurastusta, toisessa videoteoksessa kuvattiin maailman eläinteollisuutta ja toisessa videoteoksessa eläinten turvatalossa elävää Paavo-sikaa, jonka selkään oli kiinnitetty valjaiden avulla kamera. Näyttely herätti keskustelua Etelä-Pohjanmaalla, jossa on paljon eläimiä kasvattavia maatiloja ja sikatiloja on siellä lähes kaksisataa. Valtakunnalliseen tietoisuuteen näyttely pääsi, kun Kurikan sivistystoimenjohtaja perui yläkoululaisten vierailut näyttelyyn, johon heidän oli tarkoitus tutustua osana Suomen Kulttuurirahaston rahoittamaa Taidetestaajat-hanketta.
Venetsian biennaali 2013

Haapoja oli Suomen taiteilija Venetsian taidebiennaalin Pohjoismaisessa paviljongissa 2013. Falling Trees -näyttelykokonaisuuden, joka muodostui Antti Laitisen näyttelystä Suomen paviljongissa ja Haapojan näyttelystä Pohjoismaisessa paviljongissa, kuratoi Marko Karon, Mika Elon ja Harri Laakson muodostama Gruppo 111.
Haapoja muunsi kokonaisvaltaisilla arkkitehtonisilla eleillä Sverre Fehnin suunnitteleman Pohjoismaisen paviljongin tutkimuslaboratorioksi, jossa teknologia ja tiede asemoituvat elämän ja taiteen peruskysymysten kuten muistin, luontosuhteen ja kuolevaisuuden tutkimisen välineiksi.
Palkinnot ja tunnustukset

Dukaattipalkinto 2008
Mediataiteen valtionpalkinto 2016 (yhdessä Laura Gustafssonin kanssa)
Aiheesta muualla

Terike Haapojan sivusto
Toisten historia -blogi
From Under the Cork Tree

| From Under the Cork Tree Fall Out Boy |
| --- | --- | --- |

Studioalbumin tiedot
 Julkaistu: 3. toukokuuta 2005
 Tuottaja(t): Neal Avron
 Tyylilaji: pop-punk, vaihtoehtorock
 Kesto: 42.58
 Levy-yhtiö: Island, Fueled by Ramen
Muut kannet
 Vuoden 2006 Black Clouds and Underdogs -painos
Listasijoitukset
  9.
Fall Out Boyn muut julkaisut
| Take This to Your Grave 2003 | From Under the Cork Tree 2005 | Infinity on High 2007 |
Singlet albumilta From Under the Cork Tree
 ”Sugar, We’re Goin Down” Julkaistu: 12. huhtikuuta 2005  ”Dance, Dance” Julkaistu: 17. lokakuuta 2005  ”A Little Less Sixteen Candles, a Little More ”Touch Me”” Julkaistu: 6. kesäkuuta 2006
From Under the Cork Tree on yhdysvaltalaisen Fall Out Boy -yhtyeen kolmas albumi, joka ilmestyi vuonna 2005. Albumin rajoitettu Black Clouds and Underdogs -painos julkaistiin 14. maaliskuuta 2006.
Kappaleet

Our Lawyer Made Us Change the Name of This Song So We Wouldn’t Get Sued – 3.08
Of All the Gin Joints in All the World – 3.11
Dance, Dance – 3.00
Sugar, We’re Goin’ Down – 3.49
Nobody Puts Baby in the Corner – 3.20
I’ve Got a Dark Alley and a Bad Idea That Says You Should Shut Your Mouth (Summer Song) – 3.11
7 Minutes in Heaven (Atavan Halen) – 3.02
Sophomore Slump or Comeback of the Year – 3.23
Champagne for My Real Friends, Real Pain for My Sham Friends – 3.23
I Slept with Someone in Fall Out Boy and All I Got Was This Stupid Song Written about Me – 3.30
A Little Less Sixteen Candles, a Little More ’Touch Me’ – 2.49
Get Busy Living or Get Busy Dying (Do Your Part to Save the Scene and Stop Going to Shows) – 3.27
XO – 3.40
Arvostelut

Metacritic: 75/100
Allmusic:
Entertainment Weekly: B+
Test Drive

| Test Drive |
| --- | --- |
Kehittäjä:  Distinctive Software
Julkaisija:  Accolade, Eden Games
Lajityyppi:  ajopeli
Alusta:  Amiga, Amstrad CPC, Apple II, Atari ST, Commodore 64, DOS, Apple IIGS, Macintosh, MSX, Super Nintendo Entertainment System, Sega Mega Drive, ZX Spectrum, PlayStation, Microsoft Windows, Game Boy Color, Sega Dreamcast, Xbox, PlayStation 2, Xbox 360, PlayStation Portable, PlayStation 3
Ensijulkaisu:  Test Drive (1987)
Viimeisin julkaisu:  Test Drive: Ferrari Racing Legends (2012)
Aiheesta muualla
MobyGames
Lisää peliartikkeleitaVideopelien teemasivulla
Test Drive on Distinctive Softwaren (DSI) aloittama ajopelisarja, jota on julkaissut aluksi Accolade. Myöhemmin sarjaa on julkaissut Eden Games.
Videopelit > Pääsarja

| Vuosi | Nimi |
| --- | --- |
1987: Test Drive
1989: The Duel: Test Drive II
1990: Test Drive III: The Passion
1997: Test Drive 4
1998: Test Drive 5
1999: Test Drive 6
2002: TD Overdrive: The Brotherhood of Speed
2004: Test Drive: Eve of Destruction
2006: Test Drive Unlimited
2011: Test Drive Unlimited 2
2012: Test Drive: Ferrari Racing Legends
Videopelit > Off-road-sarja

| Vuosi | Nimi |
| --- | --- |
1997: Test Drive Off-Road
1998: Test Drive Off-Road 2
1998: Test Drive Off-Road 3
2001: Test Drive Off-Road Wide Open
Videopelit > Spin-road-sarja

| Vuosi | Nimi |
| --- | --- |
1999: V-Rally 2
2000: Test Drive Le Mans
2000: Test Drive Cycles
2000: Test Drive 2001
Aiheesta muualla

Pelisarja MobyGamesissä (englanniksi)
Flannan Isles Lighthouse

| --- | --- |
Sijainti:  Ulko-Hebridit Yhdistynyt kuningaskunta
Sijaintipaikka:  Eilean Mòr (d) 
| --- | --- |
Korkeus:  23  m  
Luokitus:  luokan B suojeltu rakennus Skotlannissa (d)  (2001) 
| --- | --- |
Valmistunut:  1899 
Automatisoitu:  1971 
| --- | --- |
Valon korkeus:  101,0  m 
Valonkanto:  37,0  km 
Valon ominaisuudet:  Fl(2) W 30s 
| --- | --- |
ARLHS:  SCO084 
Admiralty:  A4028 
List of Lights:  23204 
MarineTraffic:  1000005038 
NGA:  114-3912 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Flannan Isles Lighthouse on majakka lähellä Flannan Islesin saariryhmään Skotlannissa kuuluvan Eilean Mòrin korkeinta pistettä. Se tunnetaan parhaiten työntekijöidensä selvittämättömästä katoamisesta vuonna 1900.
Majakka automatisoitiin 28. syyskuuta 1971.
Katoamiset

Höyrylaiva Archtorin miehistö huomasi 15. joulukuuta 1900, että majakan valoa ei ollut sytytetty. Se oli ensimmäinen tapauksesta ilmoittanut alus. Hesperus-laiva saapui saarelle 26. joulukuuta, jolloin majakanvartijat James Ducat, Thomas Marshall ja Donald McArthur todettiin kadonneiksi. Majakan lipputangossa ei ollut lippua, eikä kukaan tullut ottamaan vieraita vastaan useista torvensoitoista huolimatta. Majakan ulko-ovi oli suljettu, mutta keittiön ovi oli auki. Miehistö sytytti valon ja kiersi saaren päästä päähän, mutta mitään vakuuttavaa selitystä ei keksitty.
Majakkalaitoksen johtaja Robert Muirhead saapui tekemään tarkastusta saarelle 29. joulukuuta. Hänen raporttinsa mukaan myrsky oli aiheuttanut vakavia vahinkoja 14. joulukuuta. Kiinnitysköysiä löydettiin parikymmentä metriä merenpinnan tasoa korkeammalta. Hän päätteli miesten lähteneen viemään köysilaatikkoa suojaan, mutta ennätyskorkea aalto huuhtoi heidät mereen.
Vaihtoehtoisteoriat ovat esittäneet avaruusolentoja, merenneitoja tai merihirviöitä syyllisiksi katoamiseen.
Frank McCool

Frank McCool (27. lokakuuta 1918 Calgary – 20. toukokuuta 1973) oli kanadalainen jääkiekkomaalivahti. McCool pelasi NHL-urallaan Toronto Maple Leafsissa.
Tulokaskaudellaan 1944–1945 McCool voitti Stanley Cupin ja parhaalle tulokkaalle jaettavan Calder Memorial Trophyn. Seuraava kausi 1945–1946 jäi hänen viimeisekseen. McCool pelasi NHL-urallaan 72 runkosarjan ottelua, joista hän voitti 33, ja päästettyjen maalien keskiarvo oli 3,36. Pudotuspeleissä hän voitti 13 ottelusta kahdeksan, ja päästettyjen maalien keskiarvo oli 2,23.
Aiheesta muualla

Fischler, Stan: 'Ulcers' McCool came from nowhere to win a Stanley Cup, then disappeared thehockeynews.com.  26.10.2014. Viitattu 15.6.2022. (englanniksi)
Fischler, Stan: McCool overcame ulcers, sparked Maple Leafs to Cup in 1945 nhl.com.  6.6.2018. Viitattu 15.6.2022. (englanniksi)
| 0 | 1 | 2 |
| --- | --- | --- |
| Edeltäjä: Gus Bodnar | Calder Memorial Trophyn voittaja 1945 | Seuraaja: Edgar Laprade |
GS25

GS25
GS25.
GS25 KRX: 007070on eteläkorealainen GS Groupin omistama lähikauppaketju. Ensimmäinen myymälä avattiin vuonna 1990. GS25:tä hallinnoi alun perin LG.
Aiheesta muualla

Virallinen sivusto (koreaksi)